NARIADENIE EURÓPSKEHO PARLAMENTU A RADY (EÚ) č. 640/2010

zo 7. júla 2010,

ktorým sa zriaďuje program dokumentácie úlovkov tuniaka modroplutvého (Thunnus thynnus) a ktorým sa mení a dopĺňa nariadenie Rady (ES) č. 1984/2003

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 43 ods. 2,

so zreteľom na návrh Európskej komisie,

so zreteľom na stanovisko Európskeho hospodárskeho a sociálneho výboru (1),

konajúc v súlade s riadnym legislatívnym postupom (2),

keďže:

S cieľom zabezpečiť, aby ustanovenia o programe ICCAT na dokumentáciu úlovkov tuniaka modroplutvého boli ľahko zrozumiteľné a aby sa uplatňovali jednotne, príslušné ustanovenia nariadenia (ES) č. 1984/2003 týkajúce sa štatistického dokumentu ICCAT pre tuniaka modroplutvého a osvedčenia o opätovnom vývoze by sa mali vypustiť. Nariadenie (ES) č. 1984/2003 by sa preto malo zodpovedajúcim spôsobom zmeniť a doplniť.

Komisia by mala byť v súvislosti s transpozíciou nových ochranných opatrení prijatých ICCAT splnomocnená na prijatie delegovaných aktov v súlade s článkom 290 Zmluvy o fungovaní Európskej únie, a tak aktualizovať a doplniť prílohy k tomuto nariadeniu. Je osobitne dôležité, aby Komisia počas svojich prípravných prác uskutočnila náležité konzultácie aj na expertnej úrovni,

PRIJALI TOTO NARIADENIE:

KAPITOLA I

VŠEOBECNÉ USTANOVENIA

Článok 1

Predmet úpravy a rozsah pôsobnosti

Týmto nariadením sa zriaďuje program Únie na dokumentáciu úlovkov tuniaka modroplutvého s cieľom podporiť vykonávanie ochranných a riadiacich opatrení, ktoré prijala Medzinárodná komisia pre zachovanie atlantických tuniakov (ICCAT) a ktoré zahŕňajú ustanovenia programu ICCAT na dokumentáciu úlovkov tuniaka modroplutvého na účely zisťovania pôvodu všetkých tuniakov modroplutvých.

Článok 2

Vymedzenie pojmov

Na účely tohto nariadenia sa uplatňujú tieto vymedzenia pojmov:

obchod v jednom členskom štáte alebo medzi dvoma alebo viacerými členskými štátmi s chovným tuniakom modroplutvým, ktorého ulovilo loviace plavidlo Únie v oblasti dohovoru ICCAT a ktorý je umiestnený do klietky v rybochovnom zariadení na území Únie;

„vývoz“ je akýkoľvek presun tuniaka modroplutvého uloveného v oblasti dohovoru ICCAT loviacim plavidlom alebo pascou Únie do tretej krajiny, a to aj z územia Únie, z územia tretích krajín alebo z lovísk rýb;

c)

„dovoz“ je vstup tuniaka modroplutvého uloveného v oblasti dohovoru ICCAT loviacim plavidlom alebo pascou tretej krajiny na územie Únie, a to aj na účely umiestnenia do klietky, výkrmu, chovu alebo prekládky;

KAPITOLA II

DOKUMENT O ÚLOVKU TUNIAKA MODROPLUTVÉHO

Článok 3

Všeobecné ustanovenia

1. Členské štáty požadujú vyplnený dokument o úlovku tuniaka modroplutvého (ďalej len „dokument o úlovku“) pri všetkých tuniakoch modroplutvých, ktorých vykládka alebo prekládka sa uskutoční v ich prístavoch, ktoré sa umiestnia do klietky podľa prílohy IV a ktoré sa vylovia z ich rybochovných zariadení.

2. Ku každej dávke tuniaka modroplutvého, s ktorou sa obchoduje na domácom trhu, ktorá sa dováža na územie Únie alebo vyváža alebo opätovne vyváža z územia Únie, musí byť pripojený potvrdený dokument o úlovku, okrem prípadov, v ktorých sa uplatňuje článok 4 ods. 3, a podľa potreby aj vyhlásenie ICCAT o premiestnení alebo potvrdené osvedčenie o opätovnom vývoze tuniaka modroplutvého (ďalej len „osvedčenie o opätovnom vývoze“).

Zakazuje sa akákoľvek vykládka, prekládka, umiestnenie do klietky, výlov, domáci obchod, dovoz, vývoz alebo opätovný vývoz tuniaka modroplutvého bez vyplneného a potvrdeného dokumentu o úlovku a v prípade potreby osvedčenia o opätovnom vývoze.

3. Členské štáty nesmú umiestniť tuniaka modroplutvého do rybochovného zariadenia, ktoré nie je schválené členským štátom alebo zmluvnými alebo spolupracujúcimi stranami, alebo ktoré nie je uvedené v zozname rybochovných zariadení ICCAT oprávnených prevádzkovať chov tuniaka modroplutvého uloveného v oblasti dohovoru ICCAT.

4. Členské štáty rybochovného zariadenia zabezpečia, aby boli úlovky tuniaka modroplutvého umiestnené do samostatných klietok alebo sérií klietok a oddelené na základe členského štátu alebo zmluvnej alebo spolupracujúcej strany pôvodu.

5. Odchylne od odseku 4 členské štáty rybochovného zariadenia zabezpečia, aby tuniaky modroplutvé ulovené v rámci spoločnej rybolovnej operácie vymedzenej v článku 2 písm. g) nariadenia Rady (ES) č. 302/2009 zo 6. apríla 2009 o viacročnom pláne obnovy populácie tuniaka modroplutvého vo východnej časti Atlantického oceánu a v Stredozemnom mori (8) boli umiestnené do samostatných klietok alebo sérií klietok a oddelené na základe spoločných rybolovných operácií.

6. Členské štáty rybochovného zariadenia zabezpečia, aby boli tuniaky modroplutvé vylovené z rybochovných zariadení v tom istom roku, v ktorom boli ulovené, alebo pred začiatkom sezóny lovu vakovými sieťami, ak sa vylovia v nasledujúcom roku. Ak sa výlov nedokončí v tomto období, členské štáty rybochovného zariadenia vyplnia a postúpia Komisii ročné vyhlásenie o prenose do desiatich dní po skončení tohto obdobia. Uvedené vyhlásenie zahŕňa:

Komisia takéto vyhlásenia postúpi sekretariátu ICCAT do piatich dní.

7. Množstvá prenesené v súlade s odsekom 6 sa umiestnia do samostatných klietok alebo sérií klietok v rybochovnom zariadení a oddelia sa na základe roku úlovku.

8. Vlajkové členské štáty alebo členské štáty pasce poskytnú formuláre dokumentov o úlovku iba svojim loviacim plavidlám a pasciam oprávneným loviť tuniaka modroplutvého v oblasti dohovoru ICCAT, a to aj ako vedľajší úlovok.

9. Každý formulár dokumentu o úlovku má jedinečné identifikačné číslo dokumentu. Čísla dokumentov sú špecifické pre vlajkový členský štát alebo členský štát pasce a prideľujú sa každému loviacemu plavidlu alebo pasci. Tieto formuláre sú neprenosné na iné loviace plavidlo alebo pascu.

10. Kópie dokumentov o úlovku sa pripájajú ku každej časti rozdelených dávok alebo spracovaného produktu, aby ich bolo možné vysledovať, pričom sa používa jedinečné identifikačné číslo originálu dokumentu o úlovku.

11. Domáci obchod s časťami rýb inými ako mäso (napríklad s hlavami, očami, ikrami, vnútornosťami a chvostmi), ich dovoz, vývoz a opätovný vývoz sa oslobodzujú od požiadaviek tohto nariadenia.

Článok 4

Potvrdzovanie

1. Kapitáni loviacich plavidiel, prevádzkovatelia pascí, prevádzkovatelia rybochovných zariadení, predajcovia, vývozcovia alebo ich oprávnení zástupcovia vyplnia podľa možnosti elektronicky dokument o úlovku tak, že uvedú požadované informácie v náležitých oddieloch, a požiadajú o jeho potvrdenie v súlade s odsekom 2 vždy vtedy, keď vykonávajú vykládku, premiestnenie, umiestnenie do klietky, výlov, prekládku, domáci obchod alebo vývoz tuniaka modroplutvého.

2. Dokument o úlovku potvrdzuje príslušný orgán vlajkového členského štátu alebo členského štátu pasce alebo členského štátu rybochovného zariadenia, alebo príslušný orgán členského štátu, v ktorom je usadený predajca alebo vývozca. Členské štáty potvrdzujú dokument o úlovku pre všetky tuniaky modroplutvé iba vtedy, ak:

c)

3. Potvrdenie podľa odseku 2 tohto článku sa nevyžaduje, ak vlajkový členský štát alebo členský štát pasce, ktorý tuniaky modroplutvé ulovil, označil štítkami všetky tuniaky modroplutvé, ktoré sú k dispozícii na predaj, podľa článku 5.

4. Ak množstvá ulovených a vyložených tuniakov modroplutvých sú menšie ako 1 tona alebo tri ryby, rybolovný lodný denník alebo potvrdenie o predaji sa môžu použiť ako dočasný dokument o úlovku, kým sa dokument o úlovku nepotvrdí do siedmich dní a pred domácim obchodovaním alebo vývozom.

5. Potvrdený dokument o úlovku obsahuje príslušné informácie uvedené v prílohe II.

6. Vzor dokumentu o úlovku je uvedený v prílohe III. V prípadoch, keď oddiel vzoru dokumentu o úlovku neposkytuje dostatok miesta na úplné sledovanie presunov tuniaka modroplutvého od ulovenia po predaj, oddiel určený na relevantné informácie sa môže podľa potreby rozšíriť a pripojiť ako príloha. Príslušný orgán dotknutého členského štátu takúto prílohu potvrdí čo najskôr, avšak najneskôr do ďalšieho presunu tuniaka modroplutvého.

7. Pokyny týkajúce sa vydávania, číslovania, vyplňovania a potvrdzovania dokumentu o úlovku sú vymedzené v prílohe IV.

Článok 5

Označovanie štítkami

1. Členské štáty môžu vyžadovať od svojich loviacich plavidiel alebo pascí, aby na každého tuniaka modroplutvého pripevnili štítok, najlepšie pri usmrtení, avšak najneskôr v čase vykládky. Štítky majú jedinečné čísla špecifické pre členský štát a sú chránené proti neoprávnenej manipulácii. Čísla štítkov súvisia s dokumentom o úlovku.

2. Dotknuté členské štáty predložia Komisii zhrnutie vykonávania programu označovania štítkami. Komisia tieto zhrnutia v primeranom čase postúpi sekretariátu ICCAT.

3. Použitie štítkov je povolené iba vtedy, ak akumulované množstvá úlovkov sú v rámci kvót členských štátov alebo obmedzení úlovkov za každý rok riadenia a v prípade potreby aj v rámci jednotlivých kvót pridelených loviacim plavidlám alebo pasciam.

KAPITOLA III

OSVEDČENIE O OPÄTOVNOM VÝVOZE TUNIAKA MODROPLUTVÉHO

Článok 6

Všeobecné ustanovenia

1. Členské štáty zabezpečia, aby ku každej dávke tuniaka modroplutvého, ktorá sa opätovne vyváža z ich územia, bolo pripojené potvrdené osvedčenie o opätovnom vývoze.

Osvedčenie o opätovnom vývoze sa neuplatňuje v prípadoch, keď sa chovný tuniak modroplutvý dováža živý.

2. Prevádzkovateľ zodpovedný za opätovný vývoz vyplní osvedčenie o opätovnom vývoze tak, že v jeho náležitých oddieloch uvedie požadované informácie, a požiada o jeho potvrdenie na účel opätovného vývozu dávky tuniaka modroplutvého. K vyplnenému osvedčeniu o opätovnom vývoze sa pripojí kópia potvrdeného(-ých) dokumentu(-ov) o úlovku týkajúceho(-ich) sa predchádzajúceho dovozu tuniaka modroplutvého.

Článok 7

Potvrdzovanie opätovného vývozu

1. Osvedčenie o opätovnom vývoze potvrdzuje príslušný orgán členského štátu opätovného vývozu.

2. Príslušný orgán potvrdí osvedčenie o opätovnom vývoze všetkých produktov z tuniaka modroplutvého iba vtedy, ak:

c)

3. Potvrdené osvedčenie o opätovnom vývoze obsahuje informácie uvedené v prílohe V.

KAPITOLA IV

ODOVZDÁVANIE DOKUMENTOV A OVEROVANIE

Článok 8

Odovzdávanie a uchovávanie potvrdených dokumentov

1. Členské štáty odovzdajú prostredníctvom elektronických prostriedkov kópiu všetkých potvrdených dokumentov o úlovku alebo osvedčení o opätovnom vývoze, okrem prípadov, v ktorých sa uplatňuje článok 4 ods. 3, čo najskôr a v každom prípade do piatich pracovných dní od dátumu potvrdenia alebo bezodkladne, ak očakávané trvanie prepravy by nemalo byť viac ako päť pracovných dní, a to:

c)

2. Členské štáty uchovávajú kópie vydaných alebo prijatých potvrdených dokumentov o úlovku a osvedčení o opätovnom vývoze najmenej po dobu dvoch rokov.

Článok 9

Overovanie

1. Členské štáty zabezpečia, aby ich príslušné orgány identifikovali každú dávku tuniaka modroplutvého, ktorá sa vyloží na ich území, preloží na ich území, s ktorou sa obchoduje na domácom trhu na ich území, ktorá sa dováža na ich územie alebo vyváža či opätovne vyváža z ich územia. Príslušné orgány si vyžiadajú a preskúmajú potvrdený(-é) dokument(-y) o úlovku a súvisiacu dokumentáciu pre každú dávku tuniaka modroplutvého. Preskúmanie zahŕňa nahliadnutie do databázy o potvrdzovaní, ktorú vedie sekretariát ICCAT.

2. Príslušné orgány môžu preskúmať aj obsah dávky s cieľom overiť informácie uvedené v dokumente o úlovku a v súvisiacich dokumentoch a v prípade potreby vykonajú overenie u dotknutých prevádzkovateľov.

3. Ak v dôsledku preskúmania alebo overenia vykonaného podľa odsekov 1 a 2 vzniknú pochybnosti v súvislosti s informáciami uvedenými v dokumente o úlovku, členské štáty spolupracujú s príslušnými orgánmi, ktoré potvrdili dokument(-y) o úlovku alebo osvedčenie(-ia) o opätovnom vývoze, aby sa takéto pochybnosti odstránili.

4. Ak členský štát identifikuje dávku bez dokumentu o úlovku, svoje zistenia oznámi dodávateľskému členskému štátu alebo vyvážajúcej zmluvnej alebo spolupracujúcej strane a, ak sú známe, aj vlajkovému členskému štátu alebo vlajkovej zmluvnej alebo spolupracujúcej strane.

5. Do vykonania preskúmania alebo overenia podľa odsekov 1 a 2 nesmú členské štáty uvoľniť dávku pre domáci obchod, dovoz alebo vývoz, ani akceptovať vyhlásenie o premiestnení v prípade, ak ide o živého tuniaka modroplutvého určeného pre rybochovné zariadenia.

6. Ak členský štát v rámci preskúmania alebo overenia podľa odseku 1 a v spolupráci s príslušnými potvrdzujúcimi orgánmi zistí, že dokument o úlovku alebo osvedčenie o opätovnom vývoze je neplatné, domáci obchod s dotknutou dávkou tuniakov modroplutvých, jej dovoz, vývoz alebo opätovný vývoz sa zakáže.

KAPITOLA V

ZASIELANIE ÚDAJOV

Článok 10

Informácie týkajúce sa potvrdzovania a kontaktných miest

1. Členské štáty oznámia Komisii:

c)

2. V oznámení sa uvádza deň, v ktorý informácie uvedené v odseku 1 nadobúdajú účinnosť. Aktualizované údaje potvrdzujúcich orgánov a úradníkov sa včas oznámia Komisii.

3. Členské štáty oznámia Komisii kontaktné miesta, ktoré by sa mali upovedomiť v prípade otázok súvisiacich s dokumentmi o úlovku alebo osvedčeniami o opätovnom vývoze, a najmä ich názov.

4. Komisia tieto informácie bezodkladne postúpi sekretariátu ICCAT.

Článok 11

Výročná správa o programe

1. Členské štáty Komisii každoročne do 15. septembra poskytnú prostredníctvom elektronických prostriedkov správu o programe vrátane informácií uvedených v prílohe VI za obdobie od 1. júla predchádzajúceho roka do 30. júna uvedeného roka.

2. Komisia každoročne do 1. októbra vypracuje výročnú správu Únie o programe a odovzdá ju sekretariátu ICCAT.

KAPITOLA VI

ZÁVEREČNÉ USTANOVENIA

Článok 12

Zmeny a doplnenia príloh

Na účely uplatnenia ochranných opatrení prijatých ICCAT môže Komisia prostredníctvom delegovaných aktov v súlade s článkom 13 a za podmienok stanovených v článkoch 14 a 15 zmeniť a doplniť prílohy k tomuto nariadeniu.

Komisia pri prijímaní takýchto delegovaných aktov koná v súlade s ustanoveniami tohto nariadenia.

Článok 13

Vykonávanie delegovania právomoci

1. Právomoc prijímať delegované akty uvedené v článku 12 sa Komisii udeľuje na obdobie piatich rokov od 14. augusta 2010. Komisia predloží správu týkajúcu sa delegovaných právomocí najneskôr šesť mesiacov pred uplynutím tohto päťročného obdobia. Delegovanie právomoci sa automaticky predlžuje na rovnako dlhé obdobia, pokiaľ ho Európsky parlament alebo Rada v súlade s článkom 14 neodvolajú.

2. Komisia oznamuje delegovaný akt Európskemu parlamentu a Rade súčasne, a to hneď po jeho prijatí.

3. Právomoci prijímať delegované akty udelená Komisii podlieha podmienkam stanoveným v článkoch 14 a 15.

Článok 14

Odvolanie delegovania právomoci

1. Delegovanie právomoci uvedené v článku 12 môže Európsky parlament alebo Rada kedykoľvek odvolať.

2. Inštitúcia, ktorá začala vnútorný postup s cieľom rozhodnúť, či delegovanie právomoci odvolať, vyvinie úsilie na účely informovania druhej inštitúcie a Komisie v primeranom čase pred prijatím konečného rozhodnutia.

3. Rozhodnutím o odvolaní sa ukončuje delegovanie právomocí v ňom uvedených. Rozhodnutie nadobúda účinnosť okamžite alebo k neskoršiemu dátumu, ktorý je v ňom určený. Nie je ním dotknutá platnosť už účinných delegovaných aktov. Uverejní sa v Úradnom vestníku Európskej únie.

Článok 15

Námietky voči delegovaným aktom

1. Európsky parlament alebo Rada môžu voči delegovanému aktu vzniesť námietku v lehote dvoch mesiacov odo dňa oznámenia.

Na podnet Európskeho parlamentu alebo Rady sa táto lehota predĺži o dva mesiace.

2. Ak do uplynutia uvedenej lehoty Európsky parlament ani Rada nevzniesli námietku voči delegovanému aktu, tento akt sa uverejní v Úradnom vestníku Európskej únie a nadobudne účinnosť dňom, ktorý je v ňom stanovený.

3. Delegovaný akt nenadobudne účinnosť v prípade, ak Európsky parlament alebo Rada voči nemu vzniesli námietku. Inštitúcia, ktorá vznesie námietku voči delegovanému aktu, uvedie dôvody jej vznesenia.

Článok 16

Zmeny a doplnenia nariadenia (ES) č. 1984/2003

1. Nariadenie (ES) č. 1984/2003 sa mení a dopĺňa takto:

c)

2. Odkazy na zrušené ustanovenia nariadenia (ES) č. 1984/2003 sa považujú za odkazy na toto nariadenie.

Článok 17

Preskúmanie

Komisia uskutoční preskúmanie tohto nariadenia v nadväznosti na odporúčania prijaté ICCAT s ohľadom na aktualizované vedecké stanoviská k veľkosti populácií, ktoré budú predložené na jej zasadnutiach, a v prípade potreby predloží návrhy na zmenu a doplnenie.

Článok 18

Nadobudnutie účinnosti

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

(1) Stanovisko zo 17. marca 2010 (zatiaľ neuverejnené v úradnom vestníku).

(2) Pozícia Európskeho parlamentu zo 17. júna 2010 (zatiaľ neuverejnená v úradnom vestníku) a rozhodnutie Rady z 29. júna 2010.

(3) Ú. v. ES L 179, 23.6.1998, s. 1.

(4) Ú. v. ES L 189, 3.7.1998, s. 14.

(5) Ú. v. ES L 177, 16.7.1996, s. 24.

(6) Ú. v. ES L 162, 18.6.1986, s. 33.

(7) Ú. v. EÚ L 295, 13.11.2003, s. 1.

(8) Ú. v. EÚ L 96, 15.4.2009, s. 1.

ex 1604 20 70

ex 1604 14 18

ex 1604 14 16

ex 1604 14 11

ex 0305 69 80

ex 0305 59 80

ex 0305 49 80

ex 0305 30 90

ex 0304 99 99

ex 0304 29 45

ex 0304 19 39

ex 0304 19 39

Čísla štítkov (ak je to vhodné)

Dátum umiestnenia do klietky, číslo klietky

Číslo záznamu ICCAT a číslo vlečnej klietky (ak je to vhodné)

3. Obchodné informácie o obchode so živými rybami

Číslo záznamu ICCAT pre spoločné rybolovné operácie (ak je to vhodné)

Číslo štítku (ak je to vhodné)

Číslo záznamu ICCAT pre plavidlá alebo pasce (ak je to vhodné)

PRÍLOHA IV

Pokyny týkajúce sa vydávania, číslovania, vyplňovania a potvrdzovania dokumentu o úlovku

1. VŠEOBECNÉ ZÁSADY

1. Jazyk

Ak sa pri vypĺňaní dokumentu o úlovku používa iný jazyk než niektorý z úradných jazykov ICCAT (angličtina, francúzština a španielčina), je k nemu potrebné priložiť preklad do angličtiny.

2. Číslovanie

Členské štáty musia vypracovať jedinečné systémy číslovania dokumentov o úlovku s použitím svojho dvojmiestneho abecedného kódu krajiny ISO v kombinácii s najmenej osemciferným číslom, z ktorého by najmenej dve číslice mali označiť rok úlovku.

Príklad: FR-09-123456 (kde FR znamená Francúzsko)

V prípade rozdelených dávok alebo spracovaných produktov musia byť kópie originálu dokumentu o úlovku očíslované doplnením čísla originálu dokumentu o úlovku dvojciferným číslom.

Príklad: FR-09-123456-01, FR-09-123456-02, FR-09-123456-03 atď.

Číslovanie musí byť sekvenčné a podľa možnosti tlačené. Sériové čísla vydaných nevyplnených dokumentov o úlovku sa zaznamenávajú podľa mena príjemcu.

3. Potvrdenie

Vzor dokumentu o úlovku nenahrádza predchádzajúce povolenie na premiestnenie, alebo predchádzajúce povolenie na umiestnenie do klietky.

2. INFORMÁCIE O ÚLOVKU

1. Vyplnenie

a) Všeobecné zásady

Tento oddiel sa uplatňuje na všetky úlovky tuniaka modroplutvého.

Kapitán loviaceho plavidla alebo prevádzkovateľ pasce alebo ich oprávnený zástupca alebo oprávnený zástupca vlajkového členského štátu alebo členského štátu pasce je zodpovedný za vyplnenie oddielu INFORMÁCIE O ÚLOVKU a žiadosť o jeho potvrdenie.

Oddiel INFORMÁCIE O ÚLOVKU musí byť vyplnený najneskôr do konca prvého premiestnenia do vlečnej klietky, prekládky alebo vykládky.

NB: V prípade spoločných rybolovných operácií kapitán každého loviaceho plavidla, ktoré sa zúčastnilo na spoločnej rybolovnej operácii, musí vyplniť dokument o úlovku pre každý úlovok.

b) Osobitné pokyny

„VLAJKA“: uveďte vlajkový členský štát alebo členský štát pasce;

„Č. záznamu ICCAT“: uveďte číslo ICCAT loviaceho plavidla alebo pasce, ktoré je oprávnené loviť tunika modroplutvého v oblasti dohovoru ICCAT. Táto informácia sa neuplatňuje v prípade loviacich plavidiel, ktoré lovia tuniaky modroplutvé ako vedľajší úlovok.

„VÝSTROJ“: uveďte rybársky výstroj s použitím týchto kódov:

BB loď s návnadou

GILL žiabrovka

HAND Udica

HARP harpúna

LL lovná šnúra

MWT pelagická vlečná sieť

PS vaková sieť

RR prút a navijak

SURF neklasifikovaný hladinný lov

TL vlasec

TRAP pasca

TROL vlečná lovná šnúra

UNCL nešpecifikované metódy

OT iné.

„CELKOVÁ HMOTNOSŤ“: uveďte zaokrúhlenú hmotnosť v kilogramoch. Ak sa v čase lovu nepoužíva zaokrúhlená hmotnosť, uveďte druh produktu (napr. GG). V prípade spoločných rybolovných operácií musí uvádzané množstvo zodpovedať prideľovaciemu kľúču vymedzenému pre každé loviace plavidlo.

„ZÓNA“: uveďte Stredozemné more, západná časť Atlantického oceánu alebo východná časť Atlantického oceánu.

„Č. ŠTÍTKOV (ak je to vhodné)“: môžu sa doplniť ďalšie riadky, aby sa mohlo uviesť číslo každého štítku jednotlivých rýb.

2. Potvrdenie

Vlajkový členský štát alebo členský štát pasce je zodpovedný za potvrdenie oddielu INFORMÁCIE O ÚLOVKU, okrem prípadov, ak sú tuniaky modroplutvé označené štítkom v súlade s článkom 5 tohto nariadenia.

V prípade vyložených alebo preložených rýb sa potvrdenie musí uskutočniť najneskôr do konca prekládky alebo vykládky.

V prípade živých premiestňovaných rýb sa potvrdenie môže uskutočniť v čase prvého premiestnenia do vlečných klietok, ale za každých okolností najneskôr do konca operácie umiestňovania do klietok.

3. OBCHODNÉ INFORMÁCIE O OBCHODE SO ŽIVÝMI RYBAMI

1. Vyplnenie

a) Všeobecné zásady:

Tento oddiel sa uplatňuje len na domáci obchod so živými tuniakmi modroplutvými alebo na ich vývoz.

Kapitán loviaceho plavidla alebo jeho oprávnený zástupca alebo oprávnený zástupca vlajkového členského štátu je zodpovedný za vyplnenie oddielu OBCHODNÉ INFORMÁCIE O OBCHODE SO ŽIVÝMI RYBAMI a žiadosť o jeho potvrdenie.

Oddiel OBCHODNÉ INFORMÁCIE O OBCHODE SO ŽIVÝMI RYBAMI musí byť vyplnený najneskôr do konca prvého premiestnenia do vlečných klietok.

NB: Ak určité množstvo rýb uhynie počas premiestňovania a s rybami sa obchoduje na domácom trhu alebo sa vyvážajú, je potrebné skopírovať originál dokumentu o úlovku (s vyplneným a v prípade potreby potvrdeným oddielom INFORMÁCIE O ÚLOVKU) a oddiel OBCHODNÉ INFORMÁCIE skopírovaného dokumentu o úlovku musí vyplniť kapitán loviaceho plavidla alebo jeho oprávnený zástupca alebo oprávnený zástupca vlajkového členského štátu a postúpiť ho domácemu kupujúcemu/dovozcovi. Potvrdenie kópie zaručuje, že ide o vernú kópiu zaznamenanú orgánmi dotknutého členského štátu.

Dokument o úlovku sa bez potvrdenia považuje za neplatný.

b) Osobitné pokyny:

„ZÓNA“: uveďte oblasť premiestnenia, Stredozemné more, západná časť Atlantického oceánu alebo východná časť Atlantického oceánu.

„MIESTO VÝVOZU/OPUSTENIA ÚZEMIA“: uveďte členský štát alebo názov zmluvnej alebo spolupracujúcej strany rybolovnej zóny, kde bol tuniak modroplutvý premiestnený alebo inak uveďte „otvorené more“.

„OPIS PREPRAVY“: priložte akýkoľvek príslušný dokument, ktorý osvedčuje obchod.

2. Potvrdenie

Vlajkový členský štát nesmie potvrdiť dokumenty o úlovku, v ktorých nebol vyplnený a v prípade potreby potvrdený oddiel INFORMÁCIE O ÚLOVKU.

Potvrdenie sa môže uskutočniť v čase prvého premiestnenia do vlečných klietok, ale za každých okolností najneskôr do konca umiestňovania do klietok.

4. INFORMÁCIE O PREMIESTNENÍ

1. Vyplnenie

a) Všeobecné zásady:

Tento oddiel sa uplatňuje len na živé tuniaky modroplutvé.

Kapitán loviaceho plavidla alebo jeho oprávnený zástupca alebo oprávnený zástupca vlajkového členského štátu je zodpovedný za vyplnenie oddielu INFORMÁCIE O PREMIESTNENÍ.

Oddiel INFORMÁCIE O PREMIESTNENÍ sa musí vyplniť najneskôr do konca prvého premiestnenia.

Na konci prvého premiestnenia musí kapitán loviaceho plavidla odovzdať dokument o úlovku (s vyplnenými a v prípade potreby potvrdenými oddielmi INFORMÁCIE O ÚLOVKU, OBCHODNÉ INFORMÁCIE O OBCHODE SO ŽIVÝMI RYBAMI a INFORMÁCIE O PREMIESTNENÍ) kapitánovi vlečného plavidla.

Vyplnený a v prípade potreby potvrdený dokument o úlovku musí sprevádzať premiestňovanie rýb počas premiestňovania do rybochovného zariadenia vrátane premiestňovania živých tuniakov modroplutvých z jednej prepravnej klietky do inej prepravnej klietky alebo uhynutých tuniakov modroplutvých z prepravnej klietky na pomocné plavidlo.

NB: Ak niektoré ryby uhynú počas premiestňovania, je potrebné skopírovať originál dokument o úlovku (s vyplnenými a v prípade potreby potvrdenými oddielmi INFORMÁCIE O ÚLOVKU, OBCHODNÉ INFORMÁCIE O OBCHODE SO ŽIVÝMI RYBAMI a INFORMÁCIE O PREMIESTNENÍ) a oddiel OBCHODNÉ INFORMÁCIE kópie dokumentu o úlovku musí vyplniť domáci predajca/vývozca alebo jeho oprávnený zástupca alebo oprávnený zástupca vlajkového členského štátu a postúpiť ho domácemu kupujúcemu/dovozcovi. Potvrdenie kópie zaručuje, že ide o vernú kópiu zaznamenanú orgánmi dotknutého členského štátu. Dokument o úlovku sa bez potvrdenia považuje za neplatný.

b) Osobitné pokyny:

„POČET RÝB UHYNUTÝCH POČAS PREMIESTŇOVANIA“ a „CELKOVÁ HMOTNOSŤ UHYNUTÝCH RÝB“: informácie (v prípade potreby) vypĺňa kapitán vlečného plavidla.

„KLIETKA Č.“: v prípade vlečného plavidla s viac ako jednou klietkou uveďte číslo každej klietky.

2. Potvrdenie

Potvrdenie tohto oddielu sa nevyžaduje.

5. INFORMÁCIE O PREKLÁDKE

1. Vyplnenie

a) Všeobecné zásady:

Tento oddiel sa uplatňuje len na uhynuté tuniaky modroplutvé.

Kapitán prekladajúceho rybárskeho plavidla alebo jeho oprávnený zástupca alebo oprávnený zástupca vlajkového členského štátu je zodpovedný za vyplnenie oddielu INFORMÁCIE O PREKLÁDKE a žiadosť o jeho potvrdenie.

Oddiel INFORMÁCIE O PREKLÁDKE sa musí vyplniť najneskôr do konca prekládky.

b) Osobitné pokyny:

„DÁTUM“: uveďte dátum prekládky.

„NÁZOV PRÍSTAVU“: uveďte určený prístav prekládky.

„ŠTÁT PRÍSTAVU“: uveďte členský štát alebo zmluvnú alebo spolupracujúcu stranu určeného prístavu prekládky.

2. Potvrdenie

Vlajkový členský štát nesmie potvrdiť dokumenty o úlovku, v ktorých nebol vyplnený a v prípade potreby potvrdený oddiel INFORMÁCIE O ÚLOVKU.

Potvrdenie sa musí uskutočniť najneskôr do konca prekládky.

6. INFORMÁCIE O CHOVE RÝB

1. Vyplnenie

a) Všeobecné zásady:

Tento oddiel sa uplatňuje len na živé tuniaky umiestnené v klietkach.

Kapitán vlečného plavidla musí odovzdať dokument o úlovku (s vyplnenými a v prípade potreby potvrdenými oddielmi INFORMÁCIE O ÚLOVKU, OBCHODNÉ INFORMÁCIE O OBCHODE SO ŽIVÝMI RYBAMI a INFORMÁCIE O PREMIESTNENÍ) prevádzkovateľovi rybochovného zariadenia v čase umiestňovania do klietky.

Prevádzkovateľ rybochovného zariadenia alebo jeho oprávnený zástupca alebo oprávnený zástupca členského štátu rybochovného zariadenia je zodpovedný za vyplnenie oddielu INFORMÁCIE O CHOVE RÝB a žiadosť o jeho potvrdenie.

Oddiel INFORMÁCIE O CHOVE RÝB sa musí vyplniť najneskôr do konca umiestňovania do klietky.

b) Osobitné pokyny:

„KLIETKA Č.“: uveďte číslo každej klietky.

„Informácie o regionálnom pozorovateľovi ICCAT“: uveďte meno, číslo ICCAT a podpis.

2. Potvrdenie

Za potvrdenie oddielu INFORMÁCIE O CHOVE RÝB je zodpovedný členský štát rybochovného zariadenia.

Členský štát rybochovného zariadenia nesmie potvrdiť dokumenty o úlovku, v ktorých neboli vyplnené a v prípade potreby potvrdené oddiely INFORMÁCIE O ÚLOVKU, OBCHODNÉ INFORMÁCIE O OBCHODE SO ŽIVÝMI RYBAMI a INFORMÁCIE O PREMIESTNENÍ.

Potvrdenie sa musí uskutočniť najneskôr do konca umiestňovania do klietky.

7. INFORMÁCIE O VÝLOVE

1. Vyplnenie

a) Všeobecné zásady:

Tento oddiel sa uplatňuje len na uhynuté chované tuniaky.

Prevádzkovateľ rybochovného zariadenia alebo jeho oprávnený zástupca alebo oprávnený zástupca členského štátu rybochovného zariadenia je zodpovedný za vyplnenie oddielu INFORMÁCIE O VÝLOVE a žiadosť o jeho potvrdenie.

Oddiel INFORMÁCIE O VÝLOVE sa musí vyplniť najneskôr do konca výlovu.

b) Osobitné pokyny:

„Č. ŠTÍTKOV (ak je to vhodné)“: môžu sa doplniť ďalšie riadky, aby sa mohlo uviesť číslo každého štítku jednotlivých rýb.

„Informácie o regionálnom pozorovateľovi ICCAT“: uveďte meno, číslo ICCAT a podpis.

2. Potvrdenie

Za potvrdenie oddielu INFORMÁCIE O VÝLOVE je zodpovedný členský štát rybochovného zariadenia.

Členský štát rybochovného zariadenia nesmie potvrdiť dokumenty o úlovku, v ktorých neboli vyplnené a v prípade potreby potvrdené oddiely INFORMÁCIE O ÚLOVKU, OBCHODNÉ INFORMÁCIE O OBCHODE SO ŽIVÝMI RYBAMI, INFORMÁCIE O PREMIESTNENÍ a INFORMÁCIE O CHOVE RÝB.

Potvrdenie sa musí uskutočniť najneskôr do konca výlovu.

8. OBCHODNÉ INFORMÁCIE

1. Vyplnenie

a) Všeobecné zásady:

Tento oddiel sa uplatňuje na domáci obchod alebo na vývoz uhynutých tuniakov modroplutvých.

Domáci predajca alebo vývozca alebo ich oprávnený zástupca alebo oprávnený zástupca členského štátu predajcu/vývozcu je zodpovedný za vyplnenie oddielu OBCHODNÉ INFOMÁCIE, okrem pododdielu DOVOZCA/KUPUJÚCI, a žiadosť o jeho potvrdenie.

Oddiel OBCHODNÉ INFORMÁCIE, okrem pododdielu DOVOZCA/KUPUJÚCI, musí byť vyplnený pred obchodovaním s rybami na domácom trhu alebo pred ich vývozom.

V prípade domáceho obchodu musí pododdiel DOVOZCA/KUPUJÚCI vyplniť domáci kupujúci po dokončení obchodovania s danými rybami na domácom trhu.

V prípade medzinárodného obchodu musí pododdiel DOVOZCA/KUPUJÚCI vyplniť dovozca.

b) Osobitné pokyny:

„OPIS PREPRAVY“: priložte akýkoľvek príslušný dokument, ktorý osvedčuje obchod.

2. Potvrdenie

Členský štát predajcu/vývozcu je zodpovedný za potvrdenie oddielu OBCHODNÉ INFORMÁCIE (okrem pododdielu DOVOZCA/KUPUJÚCI) okrem prípadov, ak sú tuniaky modroplutvé označené štítkom v súlade s článkom 5 tohto nariadenia.

NB: V prípadoch, ak z jedného dokumentu o úlovku vychádza viac ako jeden domáci obchod alebo vývoz, kópiu originálneho dokumentu o úlovku musí potvrdiť členský štát domáceho predajcu alebo vývozcu a musí ju používať a prijímať ako originál dokumentu o úlovku. Potvrdenie kópie zaručuje, že ide o vernú kópiu zaznamenanú orgánmi dotknutého členského štátu. Dokument o úlovku sa bez potvrdenia považuje za neplatný.

NB: V prípade opätovného vývozu sa musí na ďalšie sledovanie presunov použiť OSVEDČENIE O OPÄTOVNOM VÝVOZE, ktoré sa musí vzťahovať na informácie o úlovku originálu dokumentu o úlovku prostredníctvom čísla originálu dokumentu o úlovku.

Ak tuniaky modroplutvé loví loviace plavidlo plaviace sa pod vlajkou členského štátu alebo zmluvnej alebo spolupracujúcej strany alebo pasca zriadená v členskom štáte alebo zmluvnej alebo spolupracujúcej strane, ktoré používajú systém označovania štítkami, a tuniaky sú potom vyvážané alebo opätovne vyvážané mŕtve, dokument o úlovku sprevádzajúci OSVEDČENIE O OPÄTOVNOM VÝVOZE nie je nutné potvrdiť. Je však nutné potvrdiť OSVEDČENIE O OPÄTOVNOM VÝVOZE.

Po dovoze môže byť tuniak modroplutvý rozdelený na niekoľko kusov, ktoré sa môžu následne vyviezť. V takomto prípade členský štát alebo zmluvná alebo spolupracujúca strana, ktorá uskutočňuje opätovný vývoz, musí potvrdiť, že opätovne vyvezený kus je časťou pôvodnej ryby sprevádzanej dokumentom o úlovku.